Predkladacia správa

Z bodu F.1 uznesenia vlády Slovenskej republiky č. 254/1997 vyplynulo pre guvernéra Národnej banky Slovenska odporúčanie predkladať na rokovanie vlády analýzu bežného účtu platobnej bilancie a informovať o prijatých opatreniach polročne v termínoch do 30. septembra za prvý polrok a do 30. apríla za druhý polrok príslušného roka. Na základe uvedeného uznesenia predkladala Národná banka Slovenska každoročne v uvedených termínoch  Informáciu o vývoji platobnej bilancie za príslušné obdobie.
Vzhľadom k na to, že takmer identický text ako Informácia o vývoji platobnej bilancie obsahuje aj Správa o menovom vývoji, ktorá sa publikuje za rovnaký časový úsek a v rovnakých termínoch, Národná banka Slovenska navrhuje zrušiť úlohu z  bodu F.1 uznesenia vlády SR číslo 254  z 8. apríla 1997. 
Predložený materiál nemá finančný, ekonomický a ani environmentálny vplyv a nemá vplyv na zamestnanosť.